**PREGÓN ANTROXU 2025**

***(Dos personaxes salen al balcón del ayuntamientu: la Dieta Mediterránea, vistía con una corona d’aceitunes, verdures, pan y aceite, y el Flamenco, vistíu de faralaes y con una guitarra na mano.)***

**FLAMENCO:**

**¡Xixonesas!**

**DIETA MEDITERRÁNEA:**

**¡Xixoneses!**

**FLAMENCO:**

**¡Asturianes!**

**DIETA MEDITERRÁNEA:**

**¡Asturianos!**

**FLAMENCO:**

**¡Antroxeres!**

**DIETA MEDITERRÁNEA:**

**¡Antroxeros!**

**FLAMENCO:**

**¡Charangueres!**

**DIETA MEDITERRÁNEA:**

**¡Charangueros!**

**LOS DOS:**

**¡¡¡BONES NUECHES, XIXÓN!!!**

**DIETA MEDITERRÁNEA:**

**¡Bienllegaos al Antroxu del 2025!**

**FLAMENCO:**

**Yá quemamos un cuartu de sieglu**

**Y equí tamos con ganes de quemalo too**

**DIETA MEDITERRÁNEA:**

**Y de vivir a tope estes fiestes, que son pa disfrutales hasta la última gota.**

**FLAMENCO:**

**¿Tais preparaos?**

**LOS DOS:**

**¡¡¡¡¡ PUXA L’ANTROXU!!!!**

**FLAMENCO:**

**Pero enantes d’arrancar col pregón, vamos a presentanos como Dios manda.**

**DIETA MEDITERRÁNEA:**

**Tamos equí esta nueche mandaos pola UNESCO na más y na menos pa dar el pregón d’esti Antroxu. ¡LA UNESCO nos manda! ¡LA UNESCO!**

**FLAMENCO:**

**¡Yo soi “el Flamenco”! ¡Ele, ele y ele! El flamenco famosu a nivel mundial, arte puru, sentimientu, zapatiaos, cante, guitarra y alegría. ¡Ele, ele y ele, y el que nun diga ele, el culo se le pele!**

**DIETA MEDITERRÁNEA:**

**Y yo soi “la Dieta Mediterránea”, esa dieta reina de les meses españoles, la que fai que la xente coma bien, viva munchos años y nun pierda’l gustu pola bona gastronomía. ¡Oli, oli y oli, que viva l’aceite d’oliva!**

**FLAMENCO:**

**Yo soi la música, el saleru y la gracia.**

**DIETA MEDITERRÁNEA:**

**Yo soi la vida sana, el bon comer y la tradición.**

**FLAMENCO:**

**¡Y ensín mí, poco diben falar d’España en Xapón y en la China!**

**DIETA MEDITERRÁNEA:**

**¡Y ensin mí, el mundu enteru diba tar de colesterol hasta les oreyes!**

**FLAMENCO**

**¿Y por qué tamos equí en Xixón, la ciudá más guapa, prestosa, antroxera y folixera de tol norte de España?**

**FLAMENCO Y DIETA MEDITERRÁNEA:**

**¡Puxa Xixón!**

**FLAMENCO:**

**Porque dende la UNESCO, mándenos pa dar la bienvenida a la recién llegada, a la estrella del momentu… ¡A LA CULTURA SIDRERA ASTURIANA!**

**LOS DOS**

**¡¡Puxa la sidra d’Asturies!!**

**DIETA MEDITERRÁNEA:**

**¡Porque xunto con ella, los tres somos Patrimoniu de la Humanidá y collacios! ¡Porque ensin nosotros la vida sería más sosa qu’una fabada sin compangu!**

**FLAMENCO:**

**¡Sí home, sí! ¡Somos les tres estrelles de la fiesta y la gastromía asturiana y española! ¡Ole, oli y ola!**

**DIETA MEDITERRÁNEA:**

**Y la sidra axúntase con nosotros, y non solo la bebida, sinon la cultura de la sidra con tolo que tien alredor: los llagares, l’escanciao, los cantares de chigre, les espiches y les folixes.**

**FLAMENCO:**

**¡Y la llingua asturiana,**

**que ye bien guapa y cantarina**

**y préstanos tanto como la sidrina!**

***Que tiene esta sidrina que sabe tan bien***

***que cuando la bebo más quiero beber***

***Qué tien esta sidrina que sabe tan bien***

***que cuando la bebo más quiero beber…***

**DIETA MEDITERRÁNEA:**

**Pues vamos face-y a la sidra un sitín al llau nuestru, pero con cuidáu, porque la sidra tien munchu poderíu y como nos descuidemos, igual mos quita’l protagonismu.**

**FLAMENCO:**

**Aunque bueno, esti añu, el protagonismu ye d’otros. ¡Nun mos engañemos!**

**DIETA MEDITERRÁNEA:**

**Si home si, ehí tienes a Trump con esi pelazu y esi morenu anaranxáu…**

**FLAMENCO**

***Tiriritrump tramp tramp tramp ….* *Tiriritrump tramp tramp tramp….* *Tiriritrump tramp tramp tramptero aiii….* *Tiriritrump tramp tramp...***

**DIETA MEDITERRÁNEA:**

**¡A ver si lu aten corto, porque como-y dexen facer, arrasa con too!**

**FLAMENCO:**

**¡Con too y con “MASK”!**

**DIETA MEDITERRÁNEA:**

**Al Musk déxalu quietín que tien munchu peligru. Y nun te cuento yá cuando se xunten con el de les patilles arxentinu y saquen la motosierra.**

**FLAMENCO:**

**¡Meten mieu pola cabeza!**

**DIETA MEDITERRÁNEA:**

**¡Solo quieren mangoniar y sacar perres!**

**FLAMENCU**

**¡Y sacar de casa a tol que gurgute o nun seya como ellos!**

**DIETA MEDITERRÁNEA:**

**Hai que ser solidariu y tolerante y pensar más nes persones**

**FLAMENCA:**

**¡Buscar la paz y non la guerra! ¡En Gaza, en Ucrania y nel mundu enteru!**

**DIETA MEDITERRÁNEA**

**Y basta ya de fobies, que estos tres tiénenles toes… Homofobia, transfobia, “modernofobia”, “libertofobia”, “xentefobia”…**

**FLAMENCO**

**¡Y en Xixón nun somos de fobies! Somos xente de bien, xente prestoso y pacífico. Tamos contra les agresiones machistes, contra la intolerancia y el racismu, contra los atropellos y la violencia, contra los besos rubialeros, contra la corrupción y el lladroniciu…**

**DIETA MEDITERRÁNEA**

**¡Hai que ser bona xente, respetar y dexar vivir, que lo importante son les persones y non les perres!**

**FLAMENCU**

**Y falando de persones, cuidadín cola Intelixencia Artificial, que yá llega a toes partes y anque tien munches coses buenes, también tien el so peligru…**

**DIETA MEDITERRÁNEA**

**Y yá nun sabemos si falamos con xente o con máquines y robots.**

**FLAMENCU**

**Pero la Intelixencia Artificial nun mos puede quitar la esencia de la folixa, que esa ye humana cien por cien.**

**DIETA MEDITERRÁNEA**

**¡Y que se note!**

**¡Ónde tan les charangues de Xixón, que nun se os siente!**

**LOS DOS:**

**¡Puxa Xixón!**

**¡Puxa les charangues!**

**DIETA MEDITERRÁNEA**

**¡Estes charangues que tienen más ésitu qu’el reguetón! Eses charangues que lo petan añu tras añu. Que la xente de Xixon tuvo faciendo cola 36 hores siguíes a la puerta’l Xovellamos pa ver a les charangues. Con el termo, la mesitina plegable, el chocolatín con churros y hasta la radio piquiñina.**

**FLAMENCO**

**¡Lo meyor de Xixón**

**la xente folixera!**

**¡La más prestosa y gayolera!**

**DIETA MEDITERRÁNEA**

**Ye que Xixón tien tolos ingredientes pa tar a gustu.**

**Les meyores playes,**

**les meyores fiestes ,**

**los meyores restaurantes,**

**y les meyores folixes.**

**FLAMENCO**

**Porque Xixón ye la ciudá perfecta,**

**con la medida ideal,**

**con campu, playa,**

**sitios pal deporte**

**pal ocio y pa la fiesta**

**¡Y cada día ta más guapu y más curiosu!**

**DIETA MEDITERRÁNEA**

**Mira Cimavilla, que va quedar de maravilla**

**Y Tabacalera y Naval Azul,**

**el Solarón, El Parque´l Piles**

**Todo bien llimpino y arreglao**

**FLAMENCO**

**Y a ver si seguimos igual con tolos barrios**

**Dende El Coto a La Calzada,**

**Dende Jove hasta L’Arena,**

**¡Xixón de punta a punta!**

**DIETA MEDITERRÁNEA**

**¡Pero de punta en blanco!**

**¡Como tien que ser!**

**Y too percorriu con su carril bici**

**FLAMENCO**

**Y Arturín Fernández viéndolo sentáu en Begoña**

**Y Rambal en Cimavilla**

**¡Que vivan el arte y la gracia!**

**¡Y que vivan los artistas!**

**¡Ole, Oli y Ola!**

**DIETA MEDITERRÁNEA**

**Y cuidadín con la contaminación**

**Qu’hai que dexar a un llau los malos humos**

**Y controlar mucho esos pisos turísticos,**

**que nun vayan a invadilo too**

**ni a estropear esti paraísu que tenemos.**

**FLAMENCO**

**Que no lo hai meyor que Xixón.**

**Con eses fiestes de prau de les parroquies**

**La semanona**

**El Festival de cine**

**La Feria Muestres**

**El hípico**

**DIETA MEDITERRANEA**

**La Selmana Negra**

**La foguera de San Xuan**

**El Tsunami**

**El Metropoli**

**Esto ye un no parar**

**FLAMENCO:**

**Y cada vez más**

**Qu’agora ahora tenemos**

**Na plaza de toros**

**¡¡¡La cupulona!!!**

**Pa dir a baillar**

**DIETA MEDITERRÁNEA**

**Muncho meyor dir a baillar que a torear**

**Que la … “TO-RE-A-DU-RA”**

**¡nun ye arte ni cultura!!**

**FLAMENCO**

**¡Y muncho meyor una fartura!**

**DIETA MEDITERRÁNEA:**

**Y pa eso tamos equí nosotros, expertos en fiestes y fartures y patrimoniu de la UNESCO dende 2010.**

**FLAMENCO**

**Y falando de patrimoniu, como’l Sporting nun espabile, van tener que declaralu patrimoniu pero en peligru d’extinción… que l’Oviedo va per delantre y nun podemos permitilo.**

**DIETA MEDITERRÁNEA:**

**Hai que trabayar duro, que l’afición nunca falla y quier ver al Sporting vibrar en Primera, y celebralo con sidra y cantando a lo grande.**

**FLAMENCO**

**A ver si los xugadores del Sporting aprenden de la cultura sidrera, que tienlo too: el sabor y la folixa, el saleru y la gracia.**

**DIETA MEDITERRÁNEA:**

**¡Como l’Antroxu de Xixón!**

**¡El meyor Antroxu del universu!**

**FLAMENCO**

**¡Pues vamos a entamar y a celebrar y a pasalo podre!**

**DIETA MEDITERRÁNEA:**

**¡A vivir que son dos díes!**

**FLAMENCO**

**¡Y a fartucase, que dempués ya vendrá la dieta cola rebaxa!**

**DIETA MEDITERRÁNEA:**

**¡Que viva la cultura, la folixa y la bona vida!**

**LOS DOS:**

**¡¡Queda inauguráu esti Antroxu 2025!!**

**FLAMENCO**

**¡Puxa Xixón!**

**DIETA MEDITERRÁNEA:**

**¡Puxan les Charangues!**

**FLAMENCO**

**¡Puxa Asturies!**

**LOS DOS:**

**¡Puxa l'Antroxu!**

**TIRITI TRAN TRUMP TRUMP TRUMP**